Vurig vrou | | INKVurig vrou – INK
Titel: Vurig vrou
Datum gepubliseer: 20 Maart 2017 Aantal woorde: 75 102 Kere gelees ♥2
blou teen hemelsblou
lê jy daar
op sagte sand in rustigheid toegevou
versier met wolke van koraal
spieëlglad droom verlore
ritmies lê jy en asemhaal
rustig deinend in jou slaap
deur die son gekus
deur die wind aangeraak
skielik rys jy jou kop
uit blou dieptes
klim wit strydrosse op
deur die wind se sweep aangedryf
verdwerg die horison
vee als in jou pad gelyk
met een vernietigende kyk
skiet Thor met weerligstrale skyf Solidariteit mislei met Woolworths | Rapport
Taliep Katgriep, Johannesburg
Solidariteit mislei met Woolworths
deur Taliep Katgriep, Johannesburg
Solidariteit se veldtog teen Woolworths se sogenaamde “diskriminasie” teen wit mense is besig om te ontaard in ’n massa-histerie en is totaal ongegrond. Dié vakbond is besig om oningeligte mense te mobiliseer om sy eie agenda te bevorder – ’n taktiek wat sterk herinner aan wat die ANC graag doen, en waarvan Solidariteit die party graag beskuldig. Die feit van die saak is dit: Woolworths se topstruktuur is oorwegend wit. Sy werknemers wat die ­winkels beman, is oorwegend swart. Dit strook nie met die Suid-Afrikaanse demografie nie en die winkelgroep probeer dit regstel, ingevolge die land se bemagtigingswetgewing. Enige groot maatskappy wat nie dié wet nakom nie, is in die moeilikheid. Woolworths se mededingers het presies dieselfde teikens en pas die wet op presies dieselfde wyse toe. Maar sedert Solidariteit besluit het dat Woolworths die groot sondebok is, word trollies vol gelaai en dan net so in die winkels gelos. Solidariteit vra mense om ­foto’s te neem van Woolworths se kassiere om vas te stel ­hoeveel van hulle kwansuis wit is. Iemand vertel my hy boikot Woolies omdat hulle “al die wit mense gaan afdank”. Solidariteit wend ook geen poging aan om rassistiese en oningeligte opmerkings op sy Facebook-blad te verwyder of selfs aan te spreek nie. Hierdie soort optrede is aspris, ondeurdag en onnodig. Solidariteit se pogings om ­gelykheid in die werkplek te bevorder is meestal prysenswaardig, maar hierdie veldtog is ’n studentikose boelie-taktiek wat Woolworths die skuld ­probeer gee vir sekere wit ­mense se ontnugtering met die uitdagings van post-apartheid Suid-Afrika.